Στην ιστορία των λαών

σύμβολο θα’ ναι πάντα

οι Έλληνες, το ΟΧΙ τους

κι ο Οκτώβρης του Σαράντα!

Τ’ αηδόνι απ’ την Ανατολή

και τα πουλιά απ’ τη Δύση,

σ’ όλο τον κόσμο τραγουδούν

κι οι ουρανοί αντιλαλούν.

Πως πάλι η `Ελλάδα μια φορά

το δρόμο για τη Λευτεριά,

το δρόμο για τη Λευτεριά

στον άνθρωπο θα δείξει!

Στης Αλβανίας τα βουνά

κι απάνω στ’ άσπρο χιόνι,

της νιότης και της λεβεντιάς

ο ανθός με το αίμα της καρδιάς.

Γράφει πως πάντα εδώ θα ζει

του Λεωνίδα η ψυχή

του Λεωνίδα η ψυχή

και του Κολοκοτρώνη.